Document ID: 32007R1257

KOMISIJAS REGULA (EK) Nr. 1257/2007
(2007. gada 25. oktobris)
par atļauju izsniegšanu rīsu ievešanai atbilstīgi tarifu kvotām, kas atvērtas apakšperiodam no 2007. gada oktobra ar Regulu (EK) Nr. 327/98
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopīgo organizāciju (1),
ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
tā kā:
(1)
Komisijas 1998. gada 10. februāra Regula (EK) Nr. 327/98, ar ko atver konkrētas tarifa kvotas rīsu un šķelto rīsu importam, kā arī paredz šo kvotu pārvaldību (3), atvēra un noteica konkrēto tarifa kvotu pārvaldības veidu rīsu un šķelto rīsu importam atkarībā no izcelsmes valsts un iedalot vairākos apakšperiodos saskaņā ar minētās regulas IX pielikumu.
(2)
Kvotas ar numuru 09.4138, kas paredzēta Regulas (EK) Nr. 327/98 1. panta 1. punkta a) apakšpunktā, vienīgais apakšperiods ir oktobris. Šajā kvotā ietilpst kvotu ar numuru 09.4127, 09.4128, 09.4129 un 09.4130 neizmantoto daudzumu atlikums no iepriekšējā apakšperioda. Oktobris ir pēdējais apakšperiods kvotām ar numuru 09.4148 un 09.4168, kas paredzētas Regulas (EK) Nr. 327/98 1. panta 1. punkta b) un e) apakšpunktā un kas iekļauj neizmantoto daudzumu atlikumus no iepriekšējā apakšperioda.
(3)
No paziņojuma, kas sniegts saskaņā ar Regulas (EK) Nr. 327/98 8. panta a) punktu, izriet, ka 2007. gada oktobra pirmo desmit darbdienu laikā atbilstīgi minētās regulas 4. panta 1. punktam iesniegtajos pieteikumos par kvotām ar numuru 09.4138 un 09.4148 norādītais daudzums pārsniedz pieejamo daudzumu. Tāpēc ir jānosaka, kādā apjomā var izsniegt ievešanas atļaujas, paredzot piešķīruma koeficientu, ko piemēro attiecīgajās kvotās prasītajiem daudzumiem.
(4)
Ir arī jāpaziņo katras Regulā (EK) Nr. 327/98 paredzētās kvotas galīgais izmantošanas procents 2007. gadam,
IR PIEŅĒMUSI ŠO REGULU.
1. pants
1. Par rīsu ievešanas atļauju pieteikumiem attiecībā uz Regulā (EK) Nr. 327/98 minētajām kvotām ar numuru 09.4138 un 09.4148, kas iesniegti 2007. gada oktobra pirmo desmit darbdienu laikā, izsniedz atļaujas par pieprasītajiem daudzumiem, piemērojot šīs regulas pielikumā noteiktos piešķīruma koeficientus.
2. Galīgais katras Regulā (EK) Nr. 327/98 paredzētās kvotas izmantošanas procents 2007. gadā ir minēts šīs regulas pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 25. oktobrī

Labels: 3
17